જો તમે એકલવાયાપણાનો આનંદ ઉઠાવતાં-ઉઠાવતાં તેમાંથી પ્રેરણા પણ મેળવી શકતાં હોવ તો તે એક આશીર્વાદ સમાન છે. અને જો તમે, તેમ ન કરી શકતાં હોવ તો તે તમારામાં સતત રહેતી બેચેની અને ખાલીપાનું મૂળ કારણ છે. તે તમને એક એવો અનુભવ કરાવે છે કે દરેક વસ્તુ તમારા જીવનમાં વેર-વિખેર છે, અને તમે એક વ્યક્તિ તરીકે સંપૂર્ણ નથી, અથવા તો તમારે કઈક એવું કરવું પડે કે બીજા કોઈ એવાને શોધવા પડે જે તમારી અંદરના ખાલીપાને પૂરી શકે. કદાચ તમારે કોઈ નવા કે જુદા સંબંધની જરૂર છે, કે પછી કદાચ તમારે તમારી નોકરી બદલાવાની જરૂર છે કે પછી કોઈ બીજા દેશમાં સ્થળાંતર કરી જવાની જરૂર છે, કે પછી કોને ખબર તમે ફક્ત એક ડીપ્રેશન (હતાશા)નો અનુભવ કરી રહ્યાં છો. એક એવી લાગણી કે જેમાં તમે એક ઊંડી ગર્તામાં પડી રહ્યા છો કે પછી કોઈ એક દીવાલ સામે તાકી રહ્યાં છો અને તમને ખબર નથી કે તમે કઈ તરફ જઈ રહ્યા છો, આ બધું જયારે તમે તેની સાથે કામ નથી લઇ શકતાં ત્યારે અનુભવાતું હોય છે. મારો કહેવાનો અર્થ છે તમારી એકલતાની લાગણી.